《出临洺关始见青山时已入三晋界矣》
明代·李孙宸

皇华于役动经旬，日日蒙头马上尘。忽尔双眸天外转，居然万壑掌中新。

关浮真气谁相望，槎泛星河未可亲。闻道淮南仙术就，云中鸡犬似迎人。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。